《送曾苍岩座师出都门 其二》
明代·韩上桂

不敢伤流俗，其如偃卧何。浮云天外绝，飞鸟目中过。

宅剩扬雄草，门张翟氏罗。犹存恋阙意，忍作五噫歌。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。